stanford-oval/wikipedia huggingface dataset:
רונן דן
חיים אישיים

דן נשוי לרונית ואב לארבעה. בעל תואר שני במנהל עסקים בתוכנית קלוג/רקנאטי של אוניברסיטת תל אביב ואוניברסיטת נורת'ווסטרן ותואר ראשון בהנדסת תעשייה וניהול.
טאג'ורה

ערך זה עוסק בעיר בג'יבוטי. אם התכוונתם למחוז, ראו .
| --- | --- |

 מדינה:  ג'יבוטי ג'יבוטי
 מחוז:  טאג'ורה
 שטח:  3 קמ"ר
 גובה:  0 מטרים
 אוכלוסייה:  ‏
  ‑ בעיר:  14,820 (29 במאי 2009)
 קואורדינטות:  11°47′00″N 42°53′00″E﻿ / ﻿11.783333333333°N 42.883333333333°E﻿ / 11.783333333333; 42.883333333333 
 אזור זמן:  UTC +3
  מפת מיקום  מפה מפורטת   (למפת ג'יבוטי מוגדלת) ג'יבוטי עלי סביח סומליה אתיופיה אריתריאה מפרץ עדןטאג'ורה(למפת ג'יבוטי רגילה) ג'יבוטי עלי סביח סומליה אתיופיה אריתריאה מפרץ עדןטאג'ורה  he tabBackground:;tabBorder:#aaa;defaultTab:0;
 
טאג'ורה (בעפרית: Tagórri; בערבית: تاجورة; בסומלית: Tajuura) היא עיר שנמצאת במחוז טאג'ורה (אנ'), שבג'יבוטי.
גאוגרפיה

העיר נמצאת כ-34 ק"מ מבירת ג'יבוטי, ג'יבוטי.
אקלים

הטמפרטורה הממוצעת היא 31 מעלות צלזיוס. החודש הכי חם הוא ספטמבר (34 מעלות צלזיוס). החודש הכי קר הוא דצמבר (26 מעלות צלזיוס). כמות המשקעים הממוצעת היא 536 מילימטרים בשנה. חודש יולי הוא החודש הגשום ביותר (123 מ"מ גשם), וחודש נובמבר הוא החודש היבש ביותר (9 מ"מ גשם).
תנועה ותחבורה

העיר נמצאת ליד הכביש RN9. שדה התעופה טאג'ורה (אנ') נמצא בסמוך לעיר.
ערים תאומות

ספרד אלמריה, ספרד
תימן מוח'א, תימן
הערות שוליים

↑  Djibouti: Regions, Major Cities & Towns - Population Statistics, Maps, Charts, Weather and Web Information, www.citypopulation.de
↑  Tadjourah, Djibouti, www.geonames.org
1 2  Tadjoura, Mapcarta (באנגלית)
1 2  Google Maps, Google Maps (באנגלית)
↑  "NASA Earth Observations Data Set Index". NASA. נבדק ב-30 בינואר 2016. {{cite web}}:  (עזרה)
↑  "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}:  (עזרה)
| --- | --- |
בקרת זהויות :  NLI: 987007564969805171  BnF: cb11956463b (data)  LCCN: n86129729  VIAF: 150183075   WorldCat (עם VIAF): 150183075 
ערך זה הוא קצרמרבנושא יישובים באפריקה. אתם מוזמנים לתרום לוויקיפדיה ו.
פרס לסקר

| --- | --- |
 תיאור:  פרס בתחום הרפואה
 מדינה:  ארצות הברית 
 הגוף המעניק:  קרן לסקר 
 תקופת הפרס:  1945–הווה (כ־80 שנה) 
 נקרא על שם:  אלברט לסקר, מרי לסקר 
 www.laskerfoundation.org
 
פרס לסקר (באנגלית: Lasker Award) הוא פרס שניתן מדי שנה מאז 1946 לאנשים חיים שתרמו משמעותית למדעי הרפואה או לכאלה ששרתו את הציבור לקידום הרפואה. הגוף המפקח על הענקת הפרסים הוא קרן לסקר (Lasker Foundation), אותה ייסד חלוץ הפרסום אלברט לסקר ורעייתו מרי לסקר. לעיתים קרובות מתייחסים אל הפרס כ"נובל האמריקאי". שבעים וששה חתני פרס לסקר זכו בפרס נובל, בכללם 28 בשני העשורים האחרונים. מארי פרייר היא הנשיאה הנוכחית של הקרן.
ארבעת הפרסים המחולקים מטעם קרן לסקר הם:
פרס אלברט לסקר למחקר רפואי בסיסי
פרס לסקר-דבייקי למחקר קליני רפואי
פרס השירות הציבורי של לסקר-בלומברג
פרס לסקר-קושלנד להישג מיוחד במדע הרפואה (מוענק משנת 1994)
הערות שוליים

↑  The Lasker Awards Overview
| --- | --- |
בקרת זהויות :  NLI: 987007560794405171  LCCN: sh86005061 
ערך זה הוא קצרמרבנושא רפואה. אתם מוזמנים לתרום לוויקיפדיה ו.
עידית תשובה

| --- | --- |

 לידה:  14 בנובמבר 1975 (בת 49) 
 ענף מדעי:  כימיה
 מקום לימודים:  אוניברסיטת תל אביב (יולי 1998)  אוניברסיטת תל אביב (אפריל 2001) 
 מנחה לדוקטורט:  פרופ' משה קול
 מוסדות:  האוניברסיטה העברית בירושלים (ספטמבר 2009)  המכון הטכנולוגי של מסצ'וסטס (יוני 2001–יולי 2013) 
 מספר צאצאים:  3 
 אתר רשמי
 
עידית תשובה (נולדה ב־14 בנובמבר 1975) היא כימאית ישראלית, פרופסור מן המניין במכון לכימיה של האוניברסיטה העברית בירושלים. עיקר מחקרה עוסק בפיתוח תרופות מבוססות מתכות לטיפול במחלות שונות. במסגרת מחקרה בתחום הכימיה הביו-איאורגנית. פיתחה משפחת חומרים נוגדי סרטן על בסיס המתכת טיטניום, מתוך מטרה שיחליפו טיפולי כימותרפיה על בסיס פלטינה.
ביוגרפיה

תשובה גדלה ברחובות. היא סיפרה על עצמה: "הייתי ילדה סקרנית, התעניינתי בחומרים הנראים לעין, ועוד יותר בהרכבם האטומי שנעלם מעניינו. רציתי לדעת למה כשמערבבים תמיסות שונות הן גועשות או משנות צבע או פולטות חום, וכיצד ניתן לייצר חומרים חדשים עם תכונות ייחודיות". היא למדה בתיכון דה-שליט במגמות כימיה וביולוגיה. את שירותה בצה"ל עשתה כסמלת מבצעים בגדוד נ"מ בחיל האוויר.
ב-1998 קיבלה תואר ראשון בכימיה מאוניברסיטת תל אביב. ב-2001 סיימה את לימודי הדוקטורט, במסלול ישיר, בהנחייתו של פרופ' משה קול באוניברסיטת תל אביב. בעבודתה עסקה בפיתוח זרזים לתהליכי פילמור על בסיס תרכובות אורגנו-מתכתיות.
ב-2001–2003 עשתה פוסט-דוקטורט במכון הטכנולוגי של מסצ'וסטס (MIT) במעבדת כימיה העוסקת ביישומים ביולוגיים של מתכות, במהלכו חקרה חלבונים קושרי ברזל.
ב-2003 הצטרפה לסגל האקדמי במכון לכימיה בפקולטה למתמטיקה ומדעי הטבע של האוניברסיטה העברית בירושלים, בדרגת מרצה בכירה. ב-2009 קודמה לדרגת פרופסור חבר באוניברסיטה העברית, וב-2016 לדרגת פרופסור מן המניין.
ב-2012 נבחרה לאחת מ-26 חוקרים וחוקרות צעירים עד גיל 45 של האקדמיה הצעירה הישראלית.
ב-2019 כיהנה כחברת הוועדה לוולידציה של הדו"ח השנתי המוגש מהאקדמיה הישראלית לממשלה.
ב-2020 שימשה כחברת הוועדה האקדמית להמלצה על זוכי פרס א.מ.ת. בננוטכנולוגיה.
ב-2022 מונתה לסגנית-יו"ר המועצה להשכלה גבוהה. בנוסף משמשת תשובה כיושבת ראש הקתדרה לכימיה יישומית ע"ש לסטר ארונברג, וחברה בסנאט האוניברסיטה העברית.
באוניברסיטה העברית כיהנה במגוון תפקידים, לרבות חברה בוועדת המינויים של האוניברסיטה, חברה בוועדה המתמדת ובסנאט.
תשובה נשואה ואם לשלושה.
מחקריה

תחום המחקר של פרופ' תשובה הוא כימיה ביו-אי-אורגנית. תחום המצוי בין כימיה אי-אורגנית למדעי החיים. היא עוסקת בתכנון מולקולות אי-אורגניות סינתטיות בעלות חשיבות או יישומים בתחום הביולוגיה והרפואה ובפיתוחן. לחומר המוביל שפיתחה קראה פנולאטי (PhenolaTi), כלומר טיטניום שקשור לתרכובות מסוג פנולט (אנ'). פנולטי הוא דוגמה לחומר אנטיסרטני בעל פעילות גבוהה וללא רעילות.
תשובה פיתחה משפחת חומרים נוגדי סרטן על בסיס המתכת טיטניום. חומרים אלה עשויים להוות תחליף לתרופות הכימותרפיות הניתנות היום, ומתפקדים כתרופות לא רעילות וללא תופעות לוואי. הטיטניום אינה מתכת רעילה, ובכל זאת כנראה הורגת תאי סרטן באופן ספציפי. לכן יהיו לה פחות תופעות לוואי מאשר לתרופות הקיימות. היא נחשבת ידידותית יותר לגוף מחומרים כימיים אחרים, האתגר היה למצוא תרכובת יעילה בטיפול בתאים סרטניים.
כימותרפיה אנטי-סרטנית מבוססת מתכות, בהן פלטינה, הייתה קיימת קודם לכן, אך היא בעלת תופעות לוואי חמורות. מחקרים בעבר הראו כי לתרכובות טיטניום, הידידותית יותר למערכת הביולוגית, יש תופעות לוואי פחותות בהרבה, בעוד הן שומרות על פעילות גבוהה וגם פעילות כלפי תאים העמידים לתרכובות הפלטינה. הבעיה העיקרית הייתה יציבותן הנמוכה של תרכובות טיטניום בסביבה מימית ופירוקן המהיר לתערובת תוצרים בלתי מוגדרים. התנהגות זו הקשתה את חקר המנגנון ואפיון הצורון הפעיל. בסדרת פרסומים מאת קבוצת המחקר של פרופ' תשובה תוארו היציבות הגבוהה ותהליך ההידרוליזה המוגדר של תרכובות הטיטניום-פנולט, וכן ההשפעות של גורמים מבניים על התנהגות הקומפלקסים. ההתנהגות הייחודית של קומפלקסים אלו אפשרה מעקב בסביבה מימית וחקר המנגנון.
המחקר הפרה-קליני פותח דלת לכימותרפיות מודרניות המבוססות על מולקולות המכילות מרכז מתכתי מסוג טיטניום הפועלות במנגנון ייחודי ואפקטיבי.
פרסים והוקרה

ב-2001 זכתה על עבודת הדוקטורט שלה בפרס שמידט.
ב-2001 זכתה על עבודת הדוקטורט שלה בפרס מקרן וולף.
ב-2003 זכתה במלגת אלון של המועצה להשכלה גבוהה.
ב-2009 זכתה במקום הראשון בתחרות המעבדה המצטיינת בתחום הבטיחות באוניברסיטה העברית.
ב-2009 זכתה במענק של המועצה האירופית למחקר, ה-ERC-StG במסגרת תוכנית FP-7, ובעקבותיו גם במענק ה-ERC-PoC, עבור פיתוח תרופות אנטי סרטניות יציבות וחסרות תופעות לוואי.
ב-2016 זכתה במענק של המועצה האירופית למחקר, ה-ERC-CoG במסגרת תוכנית HORIZON 2020, עבור פיתוח מנגנוני הובלת תרופות ייחודיים על בסיס מבנים מולקולריים מותאמים, ובעקבותיו בעוד מענק של ERC-PoC נוכח הבטחת הפרויקט ותוצאות המחקר הפרה-קליני.
ב-2018 נבחרה לאחת מ-50 הנשים המשפיעות על ידי העיתון ליידי גלובס.
הערות שוליים

↑  פרופ' עידית תשובה, "חוקרים פרטיים": טיטניום הוא הג'וקר, באתר ynet, 11 בינואר 2020
1 2 3 4  מוטי בסוק, האקדמיה הלאומית למדעים הקימה אקדמיה צעירה למדענים עד גיל 45, באתר TheMarker‏, 11 בנובמבר 2012
1 2  מינוי המועצה להשכלה גבוהה | מספר החלטה 1343, באתר GOV.IL
1 2  פרופ' עידית תשובה נבחרה לתפקיד סגנית יו"ר המל"ג, באתר המועצ, ‏2022-05-17
1 2  ליידי גלובס מציג: 50 המשפיעות 2018 - פרופ' עידית תשובה, באתר גלובס, 20 באוגוסט 2018
↑  פרופ' עידית תשובה, באתר young.academy.ac.il
↑  ערוץ 7, הדור הבא של טיפולי כימותרפיה בטוחים לשימוש, באתר ערוץ 7, ‏2020-07-26
↑  חדשות המוסד לבטיחות וגיהות, באתר www.osh.org.il
↑  Israel Innovation | רשות החדשנות, באתר Israel Innovation Authority – רשות החדשנות, ‏2018-03-22
| --- | --- |
בקרת זהויות :  NLI: 987007269190005171  ORCID: 0000-0001-7452-3611  ResearcherID: B-5229-2015  VIAF: 298599470   WorldCat (עם VIAF): 298599470
צבריים

.
| צבריים |
| --- | --- |

מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: ציפורנאים
משפחה:: צבריים
שם מדעי
 Cactaceae ‏ז'יסייה, 1789
תחום תפוצה

הַצַּבָּרִיִּים (או קקטוּסיים; שם מדעי: Cactaceae) הם המשפחה הנפוצה ביותר של צמחי המדבר באמריקה. קיימים מעל 2,000 מינים של קקטוסים המסווגים כמינים רבים.
מאפיינים

הקקטוסים הם משפחה בוטנית של צמחים שהתפתחה בעולם החדש (יבשת אמריקה) אחר פירוק יבשת העל גונדוונה, ולפני כ-40 מיליון שנה. משפחת הקקטוסים היא משפחה של צמחים סוקולנטים (כל הקקטוסים הם סוקולנטים אך לא כל הסוקולנטים הם קקטוסים) שהתפתחה במקורה בסביבה מדברית או מדברית למחצה, ולקקטוסים יכולות שונות להתמודדות עם תנאי אקלים קשים.
רוב הקקטוסים נושאים קוצים שהם למעשה עלים שעברו הסתגלות אבולוציונית לתנאי עקה של מחסור במים. הסתגלות אבולוציונית נוספת היא פיתוח תאים פוטוסינתטיים בענפים (או בגבעולים) ובכך צמצום שטח הפנים של הצמח (ויתור על העלים) תוך שמירה על היכולות היצרניות החיוניות לקיום כל צמח. רוב הקקטוסים הם בעלי היכולת לקיים פוטוסינתזת C.A.M. פוטוסינתזת C.A.M. מאפשרת לקקטוס לאגור פחמן דו-חמצני במשך הלילה כחומצה אורגנית, ובכך לבצע במהלך היום פוטוסינתזה (קשירת פחמנים במימן ויצירת סוכרים) תוך שהפיוניות שלהם סגורות ובכך לצמצם את איבוד המים הכרוך בתהליך.
אחד המאפיינים המובהקים של המשפחה הוא קיומם של 'אראולים' (Areole). האראולים הם מעין גבעולים מנוונים המקשרים בין הענפים (גוף הקקטוס, הירוק) והעלים או הקוצים. כל הקוצים והעלים יוצאים מן האראולים. האראולים נראים כבליטות קשיחות או כצלקות עגולות או אליפטיות הסדורות בטורים או במבנה גאומטרי כלשהו על ה'ענפים'.
לקוצי הקקטוס מספר תפקידים, ביניהם הגנה מאוכלי עשב ומזיקים גדולים, הסוואה, הפצת המין, יצירת מיקרואקלים מוצל ולח סביב הצמח ועיבוי טל המטפטף אל סביבת שורשי הצמח.
תפוצה

משפחת הקקטוסים התפתחה ב'עולם החדש' ופרט למין בודד, שכנראה הופץ על ידי ציפורים (Rhipsalis), תפוצתה הטבעית של כל מיני המשפחה מוגבלת לאמריקות. ה'צבר' הוא פליט תרבות שהגיע לספרד סמוך להגעת קולומבוס לאמריקה, וכיום הוא שכיח בבר גם סביב אגן הים התיכון, בדרום אפריקה ובאוסטרליה.
סוגים

בין הקקטוסים ישנם מספר מינים המכילים מסקלין, אלקלואיד הגורם לגירוי קולטני סרוטונין. מינים אלו משולבים בפולקלור, ברפואה ובטקסי פולחן של תרבויות הילידים בעולם החדש.
משפחת הצבריים או הקקטוסיים (Cactaceae) מחולקת לארבע תת-משפחות:
Cactoideae, הכוללת את רוב מיני הקקטוסים - ה'כדוריים' וה'עמודיים'. זוהי המשפחה המגוונת ביותר (עציים, שיחיים, מטפסים ואפיפיטיים). הענפים לרוב אינם מקוטעים, אלא כדוריים או גליליים. העלים מנוונים או נעדרים.
Opunioideae, הכוללת את הצבר על סוגיו השונים. הענפים לרוב מקוטעים, נושאי 'Glochids', שהם קוצים עדינים וקצרים כמעט בלתי נראים, כסיבי זכוכית, המהווים מטרד קשה לאדם במגעו עם הצמח.
Maihuenioideae, הכוללת שני מינים בלבד, המתאפיינים בתפוצה באזורים גבוהים. הם שיחיים, וחסרי יכולת לבצע פוטוסינתזת C.A.M.
Pereskioideae, הכוללת את Pereskia (אנ') בלבד. אלו הם צמחים מעוצים, שיחיים ומטפסים, עם מטבוליזם של חומצת הטבוריתיים (C.A.M.- Crassulacean acid metabolism) בענפים ומטבוליזם 'רגיל' (C3) בעלים. נושאים עלים וקוצים יחד. משפחה זו כוללת את החברים הפרימיטיביים ביותר במשפחת הקקטוסים, והיא כנראה הקרובה ביותר למקורם האבולוציוני.
הכחדה

קקטוס פילוזוצראוס מילספו (Pilosocereus millspaughii) ארצות הברית - הכחדה
בשנת 2021 נותרו רק 6 צמחים מזן זה עקב שינויי האקלים, והם הועברו לתנאי חממה כדי להבטיח את הישרדותם. בעבר הם גדלו באיים הקריבים, ולאחרונה נכחדו מפלורידה קיז - ארצות הברית.
תמונות

גן קקטוסים
קקטוס כיסא החותנת
(Echinocactus grusonii)
גן קקטוסים
גן קקטוסים
צבריים לנוי
קוצי צבר
הגדול שבקקטוסים - סגווארו
פרחי הקקטוס שלמעלה
פרח הקקטוס שלמעלה
פרחי הקקטוס שלמעלה
קקטוס חג המולד
ראו גם

צבר מצוי
סוקולנטים
הערות שוליים

↑  יוגב ישראלי, בגלל עליית פני הים: הכחדה מקומית ראשונה בארה"ב, באתר ynet, 10 ביולי 2024
| --- | --- |
בקרת זהויות :  NLI: 987007293663305171  GND: 4073157-1  LCCN: sh85018606  NARA: 10666292  NDL: 00569930  NKC: ph114856
כדור שוקולד

| --- | --- |

כדורי שוקולד מצופים בפירורי קוקוס
 
 מאכלים
 מטבח:  המטבח השוודי 
 מוצא:  שוודיה, דנמרק 
 תאריך יצירה:  1940 
 מרכיבים עיקריים:  פתיתי שיבולת שועל, קוקוס טחון, אבקת קקאו, סוכר, חמאה 
 
כדורי שוקולד עם ציפויים שונים
כדורי שוקולד הם קינוח נפוץ בצורת כדורים הנוצרים בדרך כלל ביסקוויטים מפוררים, מעורבים בקקאו (לעיתים גם מעט קפה), חלב, סוכר ושמן, ועל גביהם פירורי קוקוס או סוכריות זעירות.
למתכון הבסיסי קיימים שיפורים רבים - ניתן להכין קרם חם ולצקת אותו על הביסקוויט המפורר, כך שקל יותר ליצור עיסה הנוחה לעיבוד. הקרם החם עשוי להיות קרם פשוט של קקאו, מרגרינה וחלב או קרם מעודן יותר משוקולד משובח ושמנת או חמאה. גם את הביסקוויט ניתן להחליף במוצר איכותי יותר, למשל עוגת שוקולד. את הציפוי ניתן לגוון, ולהחליף באבקת קקאו או בשברי פיסטוק, אגוזים או שקדים.
את כדורי השוקולד המוכנים רצוי לקרר מספר שעות לפני ההגשה.
צורת ההגשה השגרתית היא כדורים שגודלם כשל כדור פינג פונג. ניתן גם ליצור "נקניק" שוקולד, ולאחר הקירור לחתוך ממנו פרוסות דקות. את גרסת הנקניק אפשר להקפיא כדי לקבל גרסה קשה וקרה יותר של הקינוח.
צרפת

סוג אחר של כדורי שוקולד הוא קינוח מהמטבח הצרפתי המיועד למבוגרים - טראפלס. הטראפלס עשויים משוקולד, שמנת וחמאה ללא ביסקוויט או מוצר בצק אחר, כך שהם מעודנים יותר. מכיוון שנהוג להכינם משוקולד מריר משובח ולעיתים להוסיף גם מרכיב אלכוהולי, הם פחות מתאימים להגשה לילדים. ישנה גם גרסה פרווה המאפשרת קינוח עשיר לארוחה בשרית כשרה.
באזורים שונים בעולם נהוג להכין בתקופת חג המולד כדורי רום, אשר דומים באופן הכנתם לטראפלס המסורתיים, אך בתוספת רום.
ברזיל

סוג נוסף של כדור שוקולד הוא הבריגדיירו הברזילאי, אשר מורכב מחלב מרוכז,מרגרינה וקקאו. מאכל זה נחשב לקינוח מסורתי בחלקים גדולים של ברזיל ומוגש בימי הולדת ובאירועים משפחתיים.
שוודיה

קינוח ילדים דומה קיים גם בשוודיה, שם אינו מבוסס על ביסקוויט אלא על קמח שיבולת-שועל, ובנוסף: קקאו, קפה, סוכר ולעיתים מעט סוכר וניל. גם אותו מגלגלים בקוקוס, סוכריות או אבקת סוכר. שמו בשוודיה הוא "צ'וקלדבול" (וברבים "צ'וקלדבולר") - משמעות זהה ל"כדור שוקולד" בעברית. אולם בשוודיה אין זה השם המקורי, בעבר הקינוח נקרא "נגרבול" (Negerboll). המילה "נגר" שמשמעותה בשוודית "כושי" אינה תקינה פוליטית כיום ולכן שונה שמו. אולם השם "צ'וקלדבול" מטעה, כיוון שהקינוח השוודי אינו עשוי שוקולד אלא קקאו. שם נוסף שהוצע, "קוקו בול" ("כדור קוקוס") מטעה עוד יותר, שכן קיים בשוודיה מאפה מבוסס ג'לי בעל אותו שם. חברה המייצרת את המוצר, דליקטו, בחרה לכנות אותו "דליקטובול".
ראו גם

טראפל
ישראל שפיר

| --- | --- |

 לידה:  1953 (בן 72 בערך) קריית טבעון
 מדינה:  ישראל 
 כינוי:  רליק
 השתייכות:   צבא הגנה לישראל
 תקופת הפעילות:  1971–2002 (כ־31 שנים)
 דרגה:   תת-אלוף
 תפקידים בשירות
 מפקד טייסת 201 מפקד בית הספר לטיסה מפקד בסיס חצור מפקד בסיס תל נוף
 פעולות ומבצעים
   מלחמת יום הכיפורים    מבצע אופרה    מלחמת לבנון
 תפקידים אזרחיים
 מנהל בקבוצת LR, מנכ"ל חברת IEI, יו"ר ועדת בטיחות בתעופה של משרד התחבורה, מנכ"ל "ימאסי"
 
ישראל (רליק) שפיר (נולד ב-1953 בקריית טבעון) הוא טייס קרב ישראלי, אלוף הפלות ואחד משמונת הטייסים שהשתתפו בתקיפת הכור הגרעיני בעיראק ב-1981 ("מבצע אופרה"). בתפקידו האחרון בשירות הקבע כיהן כמפקד בסיס תל נוף בדרגת תת-אלוף. לאחר שחרורו מצה"ל פעל כמנכ"ל במגזר העסקי.
ביוגרפיה

שפיר גדל בישראל ובסקוטלנד. התגייס לצה"ל ב-1971 וסיים קורס טיס מס' 70 במגמת קרב במרץ 1973. במלחמת יום הכיפורים שירת כטייס סקייהוק בטייסת 115, אך לא נטל חלק בלחימה. את טבילת האש שלו עשה באפריל 1974 כשערך גיחת הפצצה במהלך מלחמת ההתשה במובלעת הסורית, בה תקף מוצב לוחמה אלקטרונית בתל כודנה, בהמשך הקריירה שלו השתתף במאות גיחות מבצעיות נוספות. עשה הסבה להטסת F-4 פנטום, והשתתף בקורס ההסבה הראשון בישראל להטסת F-15 איגל. ב-24 בספטמבר 1979 השתתף בקרב אוויר נגד מטוסי מיג 21 סוריים שניסו ליירט פטרול צילום ישראלי בלבנון. במהלך הקרב נגד מטוסי ה-F-15 הישראלים, הופלו 4 מיגים באזור ביירות, כששפיר מפיל אחד מהם בטיל.
שפיר היה במשלחת הראשונה לקליטת מטוסי F-16 פייטינג פלקון והיה אחראי לקורס ההסבה. בדצמבר 1980 מונה לסמ"ט ב' בטייסת 110, "טייסת אבירי הצפון", אך כבר בינואר 1981 נקרא לכהן כסמ"ט א' לאחר מותו של קודמו בתפקיד בתאונת אימונים. במקביל השתתף בהכנות לקראת מבצע אופרה, הפצצת הכור הגרעיני העיראקי, כשבן זוגו למבנה נקבע להיות אילן רמון. במבצע שיצא לפועל ב-7 ביוני 1981 היו שפיר ורמון הזוג האחרון במבנה המפציצים.
במבצע שלום הגליל הוביל רביעייה של מטוסים מטייסת 110 ו-117 לתקיפת חטף של סוללות הטילים הסוריות במסגרת מבצע ערצב 19 ב-9 ביוני. בקרבות אוויר עם מטוסים סוריים בתחילת המלחמה הפיל שפיר שני מטוסי מיג 21 סורים וב-11 ביוני הפיל שני מטוסי סוחוי 22. שפיר הוא הטייס היחיד בחיל האוויר, וככל הנראה גם בעולם, שהפיל מטוסי אויב גם במטוס F-15 וגם במטוס F-16.
בהמשך שירת במחלקת המבצעים של חיל האוויר כראש מדור תקיפת טילים. לאחר לימודי תואר ראשון מונה למפקד טייסת 201, בתקופתו עברה הטייסת מבסיס חצור לתל נוף, וקלטה בחיל האוויר את מטוסי ה"קורנס 2000", מטוסי F-4 פנטום משופרים על ידי התעשייה האווירית. בשנים 1993 עד 1995 שירת כמפקד בית הספר לטיסה, ואחר כך מונה למפקד בסיס חצור. ביולי 1998 מונה למפקד בסיס תל נוף בדרגת תת-אלוף.
בשנת 2002 השתחרר שפיר משירות הקבע. שירת במילואים כדובר חיל האוויר בשעת חירום.
לאחר שחרורו מצה"ל היה מנכ"ל בחברת 4DM מקבוצת LR, חברה שפיתחה תוכנה לניהול משברים ואסונות עבור מפעלים אסטרטגיים ונמכרה לתעשייה האווירית. ב-2008 מונה על ידי שר התחבורה שאול מופז ליו"ר ועדת בטיחות בתעופה במקומו של עמוס לפידות שהתפטר מהתפקיד. בין השנים 2010–2014 שימש כמנכ"ל חברת IEI העוסקת בחיפוש והפקת אנרגיה מפצלי שמן באזור צפון הנגב (אזור שידוע כאחד מהמקומות הבודדים בהם ניתן להפיק דלק מפצלי שמן בישראל.
בשנת 2015 הקים עם עוד שני טייסים סטרטאפ העוסק בזיהוי ומיפוי טורבולנציות - עבור חברות תעופה אזרחיות.
שפיר הוא בעל תואר ראשון במתמטיקה ופילוסופיה מאוניברסיטת בר-אילן ותואר שני במינהל ציבורי מאוניברסיטת מונטריי בקליפורניה. הוא נשוי ואב לארבעה ילדים. היה פעיל בעבר ביוזמת המפקד הלאומי והביע תמיכה בסרבנות אישית "אם היא נובעת מצו המצפון וכופרת בפעולה בלתי חוקית".
שפיר פעיל במסגרת "פטריוטים 555" קבוצת אנשי צוות אוויר בדימוס, העוסקת בקידום הממלכתיות והדמוקרטיה.
לקריאה נוספת

מגביהים עוף: חיל האוויר - אתגרים ומשימות, סדרת אוניברסיטה משודרת, בהוצאת משרד הביטחון – ההוצאה לאור, 2011, פרק ח - רליק שפיר, "הכשרת הלוחם האווירי בבית הספר לטיסה", עמ' 85-79
הערות שוליים

↑  אבינעם מיסניקוב, הפלת ארבעה מטוסי מיג 21 סוריים 24.9.79, באתר "מרקיע שחקים"
↑  יהונתן מרוז, ‏"נחזור לקטגוריה 1 עד אמצע השנה הבאה", באתר חיל האוויר הישראלי, 12 בנובמבר 2009
מאיר הלוי הורוביץ

ערך זה עוסק ברבה של טיקטין (מהר"ם טיקטין) מהמאה ה-18. אם התכוונתם למשמעות אחרת, ראו .
| --- | --- |
 לידה:  1637 ה'שצ"ז
 פטירה:  פברואר 1744  (בגיל 107 בערך) א' באדר ה'תק"ד טיקטין
 כינוי:  מהר"ם טיקטין
 מקום קבורה:  טיקטין פולין פולין
 מקום מגורים:  בולחוב, זלוטשוב, טיקטין
 מקום פעילות:  האיחוד הפולני-ליטאי האיחוד הפולני-ליטאי
 תקופת הפעילות:  המאה ה-18
 השתייכות:  יהדות אורתודוקסית
 תחומי עיסוק:  רבנות
 בני דורו:  רבי צבי הירש אשכנזי
 בת זוג:  לאה בת רבי מנחם מאניס כ"ץ מייטל בת רבי אפרים זלמן קצנלבוגן
 אב:  רבי שמואל שמלקה הורוביץ
 
רבי מאיר הלוי הורוביץ (כונה מהר"ם טיקטין, על שם עיירת רבנותו; ה'שצ"ז (~1637) – א' באדר ה'תק"ד, פברואר 1744) היה רב, צדיק ומקובל, מגדולי פולין במאה ה-18, רבן של העיירות בוליחוב, זלוטשוב וטיקטין.
ביוגרפיה

נולד לרבי שמואל שמעלקא אב"ד טרנוב, בנו של ר' יהושע הלוי הורוויץ המכונה "יהושע הארוך" ממשפחת הורוביץ המיוחסת. סופר עליו כי שבע שנים למד תורת הנגלה, ושבע שנים נוספות למד את תורת הנסתר, על מנת שלא לערב ביניהן.
רבי מאיר נישא ללאה בת רבי מנחם מאניס כ"ץ. רוב ילדיו נולדו ממנה. לאחר פטירתה, כשהיה בגיל 70 בערך, נישא למייטל, בת רבי אפרים זלמן קצנלבוגן. מאשתו זו נולדו להם שני ילדים.
בשנת תנ"ו החל לכהן כרבה של בוליחוב, עד שנת ת"ע, אז התקבל לרבנות זלוטשוב ובמקומו מונה בנו רבי יוקל לרב. בזלוטשוב כיהן ברבנות עד שנת תע"ח.
בתשרי ה'תע"ט נבחר כרבה של טיקטין, מול רבי יעקב יהושע פלק (ה"פני יהושע") ורבי משה ברודא שהתמודדו לתפקיד – על שמה נודע ובה כיהן ברבנות עד סוף ימיו.
נהג לערוך ביקורים בעיירות הכפופות לערי רבנותו, ולפקח על חיי הדת.
דמותו של רבי מאיר מפורסמת כאדם קדוש ופרוש, עניו וצנוע. כאשר היה נכנס לבית הכנסת, היה מקיף את הבימה שבע פעמים. לאחר התפילה היה עובר דרך עזרת הנשים ומברך את הנשים.
כתב מספר הסכמות, מהן לספר "ישמח ישראל" של רבי ישראל שמואל קליהרי, "גאון צבי" של רבי צבי הירש הורוביץ בן הרב יהושע משה אהרן הלוי. ולספרים נוספים.
הוערך מאוד על ידי בני דורו, ונחשב כבעל מופת. במסורת החסידית מקובל שרבי יעקב יצחק הורוביץ ("החוזה מלובלין") החשיב מאוד את הייחוס לרבי מאיר הורוביץ.
לא ידוע על חיבור שכתב, אך בצוואתו הוא מציין לחידושים שכתב, וכך גם אמר עליו רבי חיים הכהן רפפורט בהספדו. הרבה מחידושי תורתו הודפסו בספרים שונים, כמו אצל נכדו רבי פנחס הורוביץ (ה"הפלאה") בספרו "פנים יפות", ואצל רבי יחזקאל לנדא (ה"נודע ביהודה") בספרו "דורש לציון".
על תאריך פטירתו קיימות מספר גרסאות. יוסף נחמיה הכהן קוודרט מציין שבעה תאריכים שונים שנכתבו בספרי קורות הימים. הוא מוכיח מתוך "פנקס קהל טיקטין" שהמהר"ם עדיין חי בתאריך ו' בתמוז תק"ג. להשערתו, תאריך פטירתו היה ב-א' אדר ה'תק"ד.
בצוואתו כתב שלא יכתבו על מצבתו תארים, אף על פי שהתגלה לו משמים כי היה ראוי שתשרה עליו שכינה, אלא שאין דורו ראוי לכך.
על מצבתו נכתב: ”עד המצבה על זרע קדש מצבת קבורת צדיק יסוד עולם, רבינו גאון עוזינו מאורינו מאיר עיני רבים בתורה ורבים השיב מעון, ורבים אומרים לנפשנו מי יאיר לנו אורח חיים, כי חשך השמש בצהרים ביום שנגנז ארון הקודש ועלה לשמים, מורינו מו"ה מאיר הלוי איש הורוויץ איש חסיד ועניו נחלתו היא לבניו, ה"ה אב"ד ור"מ דפה ק"ק טיקטין, תורתו יעמוד לנו ולזרענו עד עולם”.
הוספד על ידי גדולי דורו, מהם רבי חיים הכהן רפפורט, שציין במיוחד את התמדתו.
צאצאיו

רבי יעקב יוקל הורוביץ - רבן של בוליחוב, ברודי וגלוגא.
בנו רבי יצחק הלוי הורוביץ (ר' איציקל המבורגר) - אב"ד קהילות אה"ו.
בתו לאה הורוביץ.
רבי יהודה ליב - ראב"ד וילנא
רבי נחום אב"ד לנצוט
רבי חיים האב"ד שאריגראד
רבי מנחם מאניס - אב"ד צ'בוצ'ק (טשאוושי)
רבי דב בריש אב"ד קרמניץ
בנו רבי משולם פייבוש מקרמניץ
רבי יהושע - אב"ד בוסק
רבי נפתלי - אב"ד טיקטין משנת תק"ד
אשת רבי אברהם אשר אליאס - אב"ד נאראל (נכדם הוא ר' אשר ישעיה רובין האדמו"ר מרופשיץ)
רבי צבי הירש מטשורטקוב
בנו רבי שמואל שמעלקא הורוביץ
בנו רבי פנחס הורוביץ
רבי ישעיה הלוי הורוביץ - אב"ד פודקאמין. חתן רבי חיים סג"ל לנדא, אב"ד פודקאמין, ותלמיד רבי חיים צאנזר (בתו של ר' ישעיה, היא סבתו של האדמו"ר ר' חיים מצאנז)
רבי יצחק הלוי
ביאורים והרחבות

↑  יש מי שכתב כי רבי מנחם מאניס היה בן רבי ישעיה כ"ץ, שהיה אחיו של רבי נפתלי כ"ץ בעל ה"סמיכת חכמים", ובעקבותיו אצל כמה כותבי ביוגרפיה וגנאלוגיה. אולם אחרים הוכיחו כי השערה זו אינה עומדת במבחן השנים, מכיוון שרבי ישעיה כ"ץ נולד אחרי שנת ת"ט, ובנו הגדול של המהר"ם טיקטין כבר נולד בשנת תל"ט.
הערות שוליים

↑  [ר' נפתלי אהרן וקשטיין טוען לאחרונה (ויתילדו 282), שר' יהושע היה חתנו של ר' פנחס הורוויץ גיסו של הרמ"א]
↑  ראו: אברהם חיים שמחה בונם מיכלזון, שמן הטוב, סיפורים, אות קנ"ד, פיוטרקוב תרס"ה, עמ' 118, באתר אוצר החכמה (צפייה חופשית – מותנית ברישום).
↑  יעקב לייב שפירא, משפחות עתיקות בישראל, "תולדות משפחות הורביץ ובידרמן: צאצאי ר' ישעיה הורביץ", תל אביב תשמ"ב, עמ' 202, באתר אוצר החכמה (צפייה מוגבלת למנויים).
↑  כמו: מאיר וונדר, אלף מרגליות, פרק י"ד, מס' 813, ירושלים תשנ"ג, טור 577, באתר אוצר החכמה (צפייה מוגבלת למנויים). יש מי שציין שרבי מנחם מאניס היה נכדו של רבי נפתלי כץ
↑  יחוס ר' מאניס כץ חותן המהר"ם מטיקטין, בלוג תולדות ושורשים.
↑  ויש שציינו: כ"ח בחשוון. ראו: יעקב לייב שפירא, משפחות עתיקות בישראל, "תולדות משפחות הורביץ ובידרמן: צאצאי ר' ישעיה הורביץ", תל אביב תשמ"ב, עמ' 200, באתר אוצר החכמה (צפייה מוגבלת למנויים).
↑  יוסף דוד ויסברג, רבנו הקדוש מצאנז, חלק א', פרק ז', ירושלים תשל"ו, עמ' רי"ט, באתר אוצר החכמה (צפייה מוגבלת למנויים).
1 2 3  בלעדי, עמ' 10
↑  בלעדי, עמ' 11.
↑  יעקב לייב שפירא, משפחות עתיקות בישראל, "תולדות משפחות הורביץ ובידרמן: צאצאי ר' ישעיה הורביץ", תל אביב תשמ"ב, עמ' 200, באתר אוצר החכמה (צפייה מוגבלת למנויים).
↑  לדוגמה, אצל הלחמי מופיע שנפטר בתאריך א' בסיוון, ה'תק"ו, ואצל בלעדי, עמ' 10, מופיע שנפטר בתאריך א' בסיוון ה'תק"ג.
↑  בלעדי, עמ' 9.
| --- | --- |
בקרת זהויות :  NLI: 987007295202105171